# Bultaco Alpina

La Bultaco Alpina fou un model de motocicleta de fora d'asfalt fabricat per Bultaco entre 1971 i 1980. Al llarg de la seva vida comercial se'n produïren diverses versions en cilindrades variades (des dels 125 fins als 350 cc), per bé que les més populars foren les de 250 i 350 cc. Com a característiques generals a totes les versions, disposaven d'un motor de dos temps monocilíndric refrigerat per aire, bastidor de simple bressol, frens de tambor i amortidors de forquilla convencional davant i telescòpics darrere. El seu nom provenia de la Companyia Alpina de la Creu Roja de Barcelona, ja que la moto nasqué de la col·laboració del seu responsable, Manuel Fabregat, amb Francesc Xavier Bultó, l'amo de Bultaco, amb la idea de dotar aquesta unitat de la Creu Roja de vehicles adients per a prestar assistència als afeccionats a la moto de muntanya, aleshores molt nombrosos.
Pensada per a un ús mixt, a mig camí entre el trial i l'enduro (era bàsicament una Sherpa T amb suspensions més dures i amb el canvi de marxes de la Matador, el model d'enduro de la marca), l'Alpina obrí un segment de mercat fins aleshores inexistent i creà un nou concepte de motocicleta que fou anomenat trail (en anglès, "rastre" o "viarany"), una idea que triomfà comercialment i que aviat fou seguida per altres marques, com ara OSSA amb el seu model Explorer (1973) i Montesa amb la seva Cota 247-T (1974). Per bé que inicialment aquest tipus de motocicleta es destinava al l'ús per la muntanya i el camp, essent especialment apte per a l'excursionisme motoritzat (sol o amb passatger), amb els anys les trail s'anaren decantant cada cop més cap a les pistes forestals, una tendència iniciada pels fabricants japonesos als darrers anys de la dècada de 1970 que possibilità l'auge dels raids africans. Aquesta evolució ha fet que les actuals "trail" siguin més que res motos de carretera utilitzables en pistes forestals (com ara la BMW GS o la KTM Adventure).
L'Alpina assolí un important èxit comercial gràcies a la seva senzillesa, robustesa i facilitat de conducció, unit al poc manteniment que requeria. Era una motocicleta atractiva, còmoda i polivalent que estava a l'abast de tothom, al contrari d'allò que passava amb els models de trial, motocròs i enduro, altament especialitzats i destinats a un públic mínimament expert. El mateix Francesc Xavier Bultó n'era un entusiasta i amb la seva Alpina particular acostumava a fer excursions amb els seus fills i nets asseguts al dipòsit per la seva finca de Cunit, el mas de Sant Antoni.

## Història

Manuel Fabregat era un dels responsables de la Companyia Alpina de la Creu Roja, una unitat de Barcelona especialitzada en assistència a excursionistes, esquiadors i en general a tota mena d'accidentats al medi natural. Inscrit a la Secció d'Esquí de la companyia i afeccionat a la moto de fora d'asfalt, al final de la dècada de 1960 patí un accident mentre seguia com a espectador amb la seva moto una competició d'enduro (aleshores anomenat Tot-Terreny) a Manresa, amb tan mala sort que caigué per un terraplè i ningú no se n'adonà. Ferit, va tenir serioses dificultats per a sortir d'aquell indret i rebre ajuda.
Poc després de l'incident, Fabregat proposà la creació d'una brigada motoritzada que pogués prestar assistència al creixent nombre d'aficionats a la moto de muntanya (en aquella època en ple apogeu, amb nombrosos propietaris de models de trial i enduro de Bultaco, Montesa i OSSA sortint a gaudir-ne cada cap de setmana). Aprovada la seva idea, s'establí contacte amb Paco Bultó, qui de seguida s'interessà per la iniciativa. Partint de la base d'un dels models estrella de Bultaco, la Sherpa T, en aquells moments la millor moto de trial del mercat, es va projectar una moto més polivalent, amb desenvolupaments del canvi més llargs, seient més gros i còmode, amortidors més durs, pneumàtics de motocròs i dipòsit més gran per tal de tenir més autonomia. Per al canvi es va adoptar la caixa d'una Matador.
Finalment, el 1971 nasqué l'Alpina, una moto equilibrada, més còmoda que les de trial i més manejable que les de motocròs i enduro.

### Unitat Moto-Alpina

Com a reconeixement a la col·laboració de la Companyia Alpina, Bultó decidí que el nou model de la marca portés el seu nom. Des d'aleshores, a més, la Creu Roja creà una unitat motoritzada dins la Companyia Alpina sota el comandament de Fabregat que nomenà "Moto-Alpina", equipada inicialment amb diverses unitats de Bultaco Alpina cedides per l'empresa i, més endavant, amb tota mena de motocicletes de muntanya (ja fossin Bultaco Sherpa T, Montesa Cota 247 o Cota 348) cedides desinteressadament per diversos fabricants i concessionaris.
El centre de trobada dels membres de la unitat fou inicialment un petit espai al costat del claustre d'un antic monestir de monges, al número 185 del carrer Aribau de Barcelona, passant després per la plaça Borràs de Sarrià i els carrers Pujades, Joan d'Àustria, i Fusina, seus de la Creu Roja espanyola de Barcelona al llarg de la història. La unitat Moto-Alpina desenvolupà la seva activitat fins a la fi dels anys setanta, quan la manca de mitjans per a la renovació de les motos va fer que la seva activitat s'anés extingint gradualment (la crisi del sector va fer que els qui abans col·laboraven desinteressadament en aquest projecte deixessin de fer-ho). Tot i així, la unitat ha seguit formalment activa fins a l'actualitat. Pel que fa a Manuel Fabregat, el 2008 li fou atorgada la Medalla al Mèrit Motociclista.
D'altra banda, cal dir que a banda de la Creu Roja, entitats com ara l'exèrcit i la guàrdia civil espanyols també varen ser equipades durant anys amb unitats de Bultaco Alpina.

## Característiques

Al moment del seu llançament, l'Alpina fou equipada amb el motor de la Sherpa T 250, el canvi de marxes de la Matador (més llarg que el de la Sherpa T), un dipòsit de 8,5 litres i un còmode seient de dues places. Era ideal per a fer-hi passejades pel camp. El 1973 apareixen les versions de 125, 175 i 350 cc.
Al llarg de la seva història, aquesta moto rebé molt poques modificacions, bàsicament petits canvis en les cilindrades per necessitats de producció, un volant magnètic més gran per a donar-li més suavitat (el seu comportament era òptim a baixes revolucions) i un petit augment en la distància entre eixos.

## Versions

Els principals canvis que s'anaven introduint a les diferents versions del model es basaven més que res en simples actualitzacions estètiques. Pel que fa als motors, els canvis s'hi feien per a unificar-ne la producció amb els que es fabricaven de la Sherpa T a cada moment, per tal d'estalviar costos (l'Alpina era una moto senzilla i sempre tingué un baix cost de producció). Les darreres Alpina foren les versions 212 (250 cc) i 213 (350 cc), aparegudes el 1977, i es mantingueren en venda fins a gairebé el tancament de la fàbrica, quan a causa de la crítica situació financera de l'empresa es va abandonar la seva producció per tal de centrar els esforços en la comercialització d'un reduït nombre de models.

### Llista de versions produïdes

| Id. Model | Cilindrada | Anys | Núm. Sèrie | Pintura dipòsit |
| 85 | 250 | 1971 - 1974 | 85.000.001 | Blau amb franja argentada inferior |
| 97 | 125 | 1973 - 1974 | 97.000.001 | Blau amb franja argentada inferior |
| 98 | 175 | 1973 - 1974 | 98.000.001 | Blau amb franja argentada inferior |
| 99 | 350 | 1973 - 1974 | 99.000.001 | Blau amb franja argentada inferior |
| 113 | 125 | 1974 | 113.000.001 | ? |
| 114 | 175 | 1974 | 114.000.001 | ? |
| 115 | 250 | 1974 | 115.000.001 | Blau amb franja argentada inferior |
| 116 | 350 | 1974 | 116.000.001 | Blau amb franja carbassa inferior |
| 137 | 250 | 1974 - 1976 | 137.000.001 | Blau amb doble franja argentada |
| 138 | 350 | 1974 - 1976 | 138.000.001 | Blau amb doble franja carbassa |
| 165 | 250 | 1976 | 165.000.001 | Vermell amb doble franja argentada superior |
| 166 | 350 | 1976 | 166.000.001 | Vermell amb doble franja argentada superior |
| 187 | 250 | 1976 - 1977 | 187.000.001 | Blau amb franja argentada superior i inferior |
| 188 | 350 | 1976 - 1977 | 188.000.001 | Vermell amb franja argentada superior i inferior |
| 189 | 175 | 1976 - 1977 | 189.000.001 | ? |
| 211 | 175 | 1977 - 1979 | 211.000.001 | Vermell amb ratlla blanca |
| 212 | 250 | 1977 - 1980 | 212.000.001 | Verd amb ratlla blanca |
| 213 | 350 | 1977 - 1979 | 213.000.001 | Vermell amb ratlla blanca |

#### Notes

* ↑ N'hi hagué una versió per a l'exèrcit espanyol de terra, codificada com a 1T-187
* ↑ N'hi hagué una versió per a l'exèrcit espanyol de terra, codificada com a 1T-188
* ↑ N'hi hagué una versió per a l'exèrcit espanyol de terra, codificada com a 224

### Models 85, 97, 98 i 99

La primera Alpina era estèticament molt semblant a la Sherpa T de l'època, de la qual se'n diferenciava sobretot pel color (era blava en comptes de vermella) i pel selló i dipòsit sobredimensionats. Tota la resta era pràcticament igual, incloent-hi els pneumàtics, el manillar i el parafang anterior de trial (per bé que les unitats destinades al mercat nord-americà duien el parafang aixecat, tipus enduro).

#### Fitxa tècnica

Bultaco Alpina :
| | 125 | 175 | 250 | 350 | Alpina 250 de 1971A la dreta: Alpina 350 de 1971 |
| Id. Model | 97 | 98 | 85 | 99 | Alpina 250 de 1971A la dreta: Alpina 350 de 1971 |
| Núm. Sèrie | 97.000.001 | 98.000.001 | 85.000.001 | 99.000.001 | Alpina 250 de 1971A la dreta: Alpina 350 de 1971 |
| Anys | 1973 - 1974 | 1973 - 1974 | 1971 - 1974 | 1973 - 1974 | Alpina 250 de 1971A la dreta: Alpina 350 de 1971 |
| CC | 124,98 | 174,77 | 244,29 | 326,03 | Alpina 250 de 1971A la dreta: Alpina 350 de 1971 |
| Diàmetre x Carrera | 51,5 x 60 mm | 60,9 x 60 mm | 72 x 60 mm | 83,2 x 60 mm | Alpina 250 de 1971A la dreta: Alpina 350 de 1971 |
| Compressió | 10:1 | 10:1 | 9:1 | 9:1 | | Alpina 250 de 1971A la dreta: Alpina 350 de 1971 |
| CV | 11,2 a 5.500 rpm | 14 a 5.500 rpm | 19,8 a 5.500 rpm | 21 a 5.500 rpm | Alpina 250 de 1971A la dreta: Alpina 350 de 1971 |
| Carburador | Amal 625 | Amal 625 | Amal 627 | Amal 627 | | Alpina 250 de 1971A la dreta: Alpina 350 de 1971 |
| Canvi | 5 velocitats | 5 velocitats | 5 velocitats | 5 velocitats | | | Alpina 250 de 1971A la dreta: Alpina 350 de 1971 |
| Suspensió davant | Forquilla telescòpica | Forquilla telescòpica | Forquilla telescòpica | Forquilla telescòpica | | | Alpina 250 de 1971A la dreta: Alpina 350 de 1971 |
| Suspensió darrera | Amortidors hidràulics | Amortidors hidràulics | Amortidors hidràulics | Amortidors hidràulics | | | Alpina 250 de 1971A la dreta: Alpina 350 de 1971 |
| Pneumàtic davant | 3,00 x 21 | 3,00 x 21 | 3,00 x 21 | 3,00 x 21 | | | Alpina 250 de 1971A la dreta: Alpina 350 de 1971 |
| Pneumàtic darrera | 4,00 x 18 | 4,00 x 18 | 4,00 x 18 | 4,00 x 18 | | | Alpina 250 de 1971A la dreta: Alpina 350 de 1971 |
| Frens davant | Tambor 125 x 25 mm | Tambor 125 x 25 mm | Tambor 125 x 25 mm | Tambor 125 x 25 mm | | | Alpina 250 de 1971A la dreta: Alpina 350 de 1971 |
| Frens darrera | Tambor 140 x 40 mm | Tambor 140 x 40 mm | Tambor 140 x 40 mm | Tambor 140 x 40 mm | | | Alpina 250 de 1971A la dreta: Alpina 350 de 1971 |
| Pes en sec | 97 kg | 97 kg | 97 kg | 98,5 kg | Alpina 250 de 1971A la dreta: Alpina 350 de 1971 |
| Dipòsit | Blau amb franja argentada inferior (10 litres) | Blau amb franja argentada inferior (10 litres) | Blau amb franja argentada inferior (10 litres) | Blau amb franja argentada inferior (10 litres) | | | Alpina 250 de 1971A la dreta: Alpina 350 de 1971 |

### Models 113, 114, 115 i 116

La segona versió de l'Alpina es diferenciava de la primera especialment per la nova decoració i combinació de colors, però també pel selló i dipòsit (encara més grossos) i, sobretot, per un acabat més decididament decantat cap a l'enduro: pneumàtics de motocròs, manillar alt i ample amb barra de reforç i parafang anterior aixecat.

#### Fitxa tècnica

Bultaco Alpina :
| | 125 | 175 | 250 | 350 | Alpina 250 de 1974 (el parafang anterior original anava aixecat) |
| Id. Model | 113 | 114 | 115 | 116 | Alpina 250 de 1974 (el parafang anterior original anava aixecat) |
| Núm. Sèrie | 113.000.001 | 114.000.001 | 115.000.001 | 116.000.001 | Alpina 250 de 1974 (el parafang anterior original anava aixecat) |
| Anys | 1974 | 1974 | 1974 | 1974 | | | Alpina 250 de 1974 (el parafang anterior original anava aixecat) |
| CC | ? | ? | 244,29 | 347,95 | Alpina 250 de 1974 (el parafang anterior original anava aixecat) |
| Diàmetre x Carrera | ? | ? | 72 x 60 mm | 83,2 x 64 mm | Alpina 250 de 1974 (el parafang anterior original anava aixecat) |
| Compressió | ? | ? | 9:1 | 9,5:1 | Alpina 250 de 1974 (el parafang anterior original anava aixecat) |
| CV | ? | ? | 19,8 a 5.500 rpm | 22,7 a 5.500 rpm | Alpina 250 de 1974 (el parafang anterior original anava aixecat) |
| Carburador | ? | ? | Amal 627 | Amal 627 | | Alpina 250 de 1974 (el parafang anterior original anava aixecat) |
| Canvi | 5 velocitats | 5 velocitats | 5 velocitats | 5 velocitats | | | Alpina 250 de 1974 (el parafang anterior original anava aixecat) |
| Suspensió davant | Forquilla telescòpica | Forquilla telescòpica | Forquilla telescòpica | Forquilla telescòpica | | | Alpina 250 de 1974 (el parafang anterior original anava aixecat) |
| Suspensió darrera | Amortidors hidràulics | Amortidors hidràulics | Amortidors hidràulics | Amortidors hidràulics | | | Alpina 250 de 1974 (el parafang anterior original anava aixecat) |
| Pneumàtic davant | 3,00 x 21 | 3,00 x 21 | 3,00 x 21 | 3,00 x 21 | | | Alpina 250 de 1974 (el parafang anterior original anava aixecat) |
| Pneumàtic darrera | 4,00 x 18 | 4,00 x 18 | 4,00 x 18 | 4,00 x 18 | | | Alpina 250 de 1974 (el parafang anterior original anava aixecat) |
| Frens davant | Tambor 140 x 35 mm | Tambor 140 x 35 mm | Tambor 140 x 35 mm | Tambor 140 x 35 mm | | | Alpina 250 de 1974 (el parafang anterior original anava aixecat) |
| Frens darrera | Tambor 140 x 40 mm | Tambor 140 x 40 mm | Tambor 140 x 40 mm | Tambor 140 x 40 mm | | | Alpina 250 de 1974 (el parafang anterior original anava aixecat) |
| Pes en sec | ? | ? | 97 kg | 99 kg | Alpina 250 de 1974 (el parafang anterior original anava aixecat) |
| Dipòsit | ? | ? | Blau amb franja argentada inferior (10,5 litres) | Blau amb franja carbassa inferior (10,5 litres) | Alpina 250 de 1974 (el parafang anterior original anava aixecat) |

### Models 137 i 138

La tercera versió de l'Alpina era pràcticament idèntica estèticament a la segona. La principal diferència visual era la nova decoració del conjunt dipòsit-selló, amb dues franges de color en comptes d'una de sola, així com per la tapa de filtre també en dos colors.

#### Fitxa tècnica

Bultaco Alpina :
| | 250 | 350 | Alpina 250 de 1974 |
| Id. Model | 137 | 138 | Alpina 250 de 1974 |
| Núm. Sèrie | 137.000.001 | 138.000.001 | Alpina 250 de 1974 |
| Anys | 1974 - 1976 | 1974 - 1976 | | Alpina 250 de 1974 |
| CC | 244,29 | 347,95 | Alpina 250 de 1974 |
| Diàmetre x Carrera | 72 x 60 mm | 83,2 x 64 mm | Alpina 250 de 1974 |
| Compressió | 9:1 | 8,5:1 | Alpina 250 de 1974 |
| CV | 14,4 a 5.500 rpm | 18 a 5.500 rpm | Alpina 250 de 1974 |
| Carburador | Amal 2928 | Amal 2928 | | Alpina 250 de 1974 |
| Canvi | 5 velocitats | 5 velocitats | | Alpina 250 de 1974 |
| Suspensió davant | Forquilla telescòpica | Forquilla telescòpica | | Alpina 250 de 1974 |
| Suspensió darrera | Amortidors hidràulics | Amortidors hidràulics | | Alpina 250 de 1974 |
| Pneumàtic davant | 3,00 x 21 | 3,00 x 21 | | Alpina 250 de 1974 |
| Pneumàtic darrera | 4,00 x 18 | 4,00 x 18 | | Alpina 250 de 1974 |
| Frens davant | Tambor 140 x 30 mm | Tambor 140 x 30 mm | | Alpina 250 de 1974 |
| Frens darrera | Tambor 140 x 30 mm | Tambor 140 x 30 mm | | Alpina 250 de 1974 |
| Pes en sec | 98,5 kg | 98,5 kg | | Alpina 250 de 1974 |
| Dipòsit | Blau amb doble franja argentada (10,5 litres) | Blau amb doble franja carbassa (10,5 litres) | Alpina 250 de 1974 |

### Models 165 i 166

La quarta versió de l'Alpina abandonava el tradicional color blau d'aquest model per passar al vermell. Canviava també el tradicional selló, ara més llarg i alt, amb corretja de subjecció per al passatger. Al mateix temps, s'abandonava definitivament el típic conjunt dipòsit-selló d'una sola peça i es passava al sistema clàssic de dipòsit i selló per separat.

#### Fitxa tècnica

Bultaco Alpina :
| | 250 | 350 |
| Id. Model | 165 | 166 |
| Núm. Sèrie | 165.000.001 | 166.000.001 |
| Anys | 1976 | 1976 |
| CC | 237,6 | 348 |
| Diàmetre x Carrera | 71 x 60 mm | 83,2 x 64 mm |
| Compressió | 9:1 | 8,5:1 |
| CV | 14,1 a 5.500 rpm | 21,6 a 6.500 rpm |
| Carburador | AMAL 2600 | Bing 84 |
| Canvi | 5 velocitats | 5 velocitats |
| Suspensió davant | Forquilla telescòpica | Forquilla telescòpica |
| Suspensió darrera | Amortidors hidràulics | Amortidors hidràulics |
| Pneumàtic davant | 3,00 x 21 | 3,00 x 21 |
| Pneumàtic darrera | 4,00 x 18 | 4,00 x 18 |
| Frens davant | Tambor 140 mm | Tambor 140 mm |
| Frens darrera | Tambor 140 mm | Tambor 140 mm |
| Pes en sec | 101 kg | 105 kg |
| Dipòsit | Vermell amb doble franja argentada superior (8,5 litres) | Vermell amb doble franja argentada superior (8,5 litres) |

### Models 187, 188 i 189

La cinquena versió de l'Alpina continuava amb l'estètica de la quarta, recuperant però el tradicional color blau per a la versió de 250 cc. Les franges decoratives de dipòsit i selló patien petits canvis estètics. D'altra banda, tant de la versió de 250 com la de 350 cc se'n varen fabricar sengles sèries especials per a l'exèrcit espanyol de terra.

#### Fitxa tècnica

Bultaco Alpina :
| | 175 | 250 | 350 | Alpina 250 de 1976 (els parafangs originals eren d'alumini i aixecats) |
| Id. Model | 189 | 187 | 188 | Alpina 250 de 1976 (els parafangs originals eren d'alumini i aixecats) |
| Núm. Sèrie | 189.000.001 | 187.000.001 | 188.000.001 | Alpina 250 de 1976 (els parafangs originals eren d'alumini i aixecats) |
| Anys | 1976 - 1977 | 1976 - 1977 | 1976 - 1977 | | Alpina 250 de 1976 (els parafangs originals eren d'alumini i aixecats) |
| CC | ? | 237,55 | 348 | Alpina 250 de 1976 (els parafangs originals eren d'alumini i aixecats) |
| Diàmetre x Carrera | ? | 71 x 60 mm | 83,2 x 64 mm | Alpina 250 de 1976 (els parafangs originals eren d'alumini i aixecats) |
| Compressió | ? | 9:1 | 8,5:1 | Alpina 250 de 1976 (els parafangs originals eren d'alumini i aixecats) |
| CV | ? | 14,1 a 5.500 rpm | 21,6 a 6.500 rpm | Alpina 250 de 1976 (els parafangs originals eren d'alumini i aixecats) |
| Carburador | ? | Amal 2600 | Bing 84 | Alpina 250 de 1976 (els parafangs originals eren d'alumini i aixecats) |
| Canvi | 5 velocitats | 5 velocitats | 5 velocitats | | Alpina 250 de 1976 (els parafangs originals eren d'alumini i aixecats) |
| Suspensió davant | Forquilla telescòpica | Forquilla telescòpica | Forquilla telescòpica | | Alpina 250 de 1976 (els parafangs originals eren d'alumini i aixecats) |
| Suspensió darrera | Amortidors hidràulics | Amortidors hidràulics | Amortidors hidràulics | | Alpina 250 de 1976 (els parafangs originals eren d'alumini i aixecats) |
| Pneumàtic davant | 3,00 x 21 | 3,00 x 21 | 3,00 x 21 | | Alpina 250 de 1976 (els parafangs originals eren d'alumini i aixecats) |
| Pneumàtic darrera | 4,00 x 18 | 4,00 x 18 | 4,00 x 18 | | Alpina 250 de 1976 (els parafangs originals eren d'alumini i aixecats) |
| Frens davant | Tambor 140 x 30 mm | Tambor 140 x 30 mm | Tambor 140 x 30 mm | | Alpina 250 de 1976 (els parafangs originals eren d'alumini i aixecats) |
| Frens darrera | Tambor 140 x 30 mm | Tambor 140 x 30 mm | Tambor 140 x 30 mm | | Alpina 250 de 1976 (els parafangs originals eren d'alumini i aixecats) |
| Pes en sec | ? | 101 kg | 105 kg | Alpina 250 de 1976 (els parafangs originals eren d'alumini i aixecats) |
| Dipòsit | ? | Blau amb franja argentada superior i inferior (8,5 litres) | Vermell amb franja argentada superior i inferior (8,5 litres) | Alpina 250 de 1976 (els parafangs originals eren d'alumini i aixecats) |

### Models 211, 212 i 213

La sisena i darrera versió de l'Alpina incorporà importants canvis estètics que l'acostaven molt més a una motocicleta de trial: dipòsit, tapes de filtre i selló eren molt més semblants als de la Sherpa T (per bé que més grossos) i els parafangs, ara de plàstic, eren iguals que els d'aquest altre model. Pneumàtics i manillar, però, continuaven essent d'enduro. Els colors i decoració de les fibres canviaven també força, i per primer cop s'adoptava el verd, en aquest cas per a la versió de 250 cc. Cal dir que de la versió de 350 cc se'n va fabricar també una sèrie especial per a l'exèrcit espanyol.

#### Fitxa tècnica

Bultaco Alpina :
| | 175 | 250 | 350 | Alpina 250 de 1977Alpina 350 de 1977 |
| Id. Model | 211 | 212 | 213 | Alpina 250 de 1977Alpina 350 de 1977 |
| Núm. Sèrie | 211.000.001 | 212.000.001 | 213.000.001 | Alpina 250 de 1977Alpina 350 de 1977 |
| Anys | 1977 - 1979 | 1977 - 1980 | 1977 - 1979 | Alpina 250 de 1977Alpina 350 de 1977 |
| CC | ? | 237,55 | 348 | Alpina 250 de 1977Alpina 350 de 1977 |
| Diàmetre x Carrera | ? | 71 x 60 mm | 83,2 x 64 mm | Alpina 250 de 1977Alpina 350 de 1977 |
| Compressió | ? | 9:1 | 8,5:1 | Alpina 250 de 1977Alpina 350 de 1977 |
| CV | ? | 14,1 a 5.500 rpm | 21,6 a 6.500 rpm | Alpina 250 de 1977Alpina 350 de 1977 |
| Carburador | ? | Amal 2600 | Bing 84 | Alpina 250 de 1977Alpina 350 de 1977 |
| Canvi | 5 velocitats | 5 velocitats | 5 velocitats | | | Alpina 250 de 1977Alpina 350 de 1977 |
| Suspensió davant | Forquilla telescòpica | Forquilla telescòpica | Forquilla telescòpica | | | Alpina 250 de 1977Alpina 350 de 1977 |
| Suspensió darrera | Amortidors hidràulics | Amortidors hidràulics | Amortidors hidràulics | | | Alpina 250 de 1977Alpina 350 de 1977 |
| Pneumàtic davant | 2,75 x 21 | 2,75 x 21 | 2,75 x 21 | | | Alpina 250 de 1977Alpina 350 de 1977 |
| Pneumàtic darrera | 4,00 x 18 | 4,00 x 18 | 4,00 x 18 | | | Alpina 250 de 1977Alpina 350 de 1977 |
| Frens davant | Tambor 140 x 30 mm | Tambor 140 x 30 mm | Tambor 140 x 30 mm | | | Alpina 250 de 1977Alpina 350 de 1977 |
| Frens darrera | Tambor 140 x 30 mm | Tambor 140 x 30 mm | Tambor 140 x 30 mm | | | Alpina 250 de 1977Alpina 350 de 1977 |
| Pes en sec | ? | 105 kg | 105 kg | | Alpina 250 de 1977Alpina 350 de 1977 |
| Dipòsit | Vermell amb ratlla blanca | Verd amb ratlla blanca (8,5 litres) | Vermell amb ratlla blanca (8,5 litres) | Alpina 250 de 1977Alpina 350 de 1977 |

## Referències

* ↑ Mas Godayol, Josep (Director). «Bultaco. Las purasangre». A: Dos Ruedas. Gran enciclopedia ilustrada de la moto (en castellà). Barcelona: Editorial Delta, 1980, p. 286 (vol. II). ISBN 84-85822-03-X.
* 1 2 3 4 «Historia de la Bultaco Alpina (II). Los padrinos de la criatura» (en castellà). Diarios de una Bultaco, 10-09-2010. Arxivat de l'original el 26 de febrer 2014. [Consulta: 5 febrer 2014].
* 1 2 3 4 «Historia de la Bultaco Alpina (III) Don Paco. El industrial emprendedor» (en castellà). Diarios de una Bultaco, 05-12-2010. Arxivat de l'original el 22 de febrer 2014. [Consulta: 5 febrer 2014].
* ↑ Merlos, Josep lluís. «Bultaco Alpina: la inventora del ‘trail’». motor.ara.cat. Ara, 12-08-2019. [Consulta: 17 juny 2020].
* ↑ Herreros, Francisco; Aznar, José Luis. «1945: Cataluña». A: Historia del motociclismo en España (en castellà). Barcelona: RACC, 1998, p. 100-101. ISBN 84-920886-5-6.
* ↑ Rojo, César; Alguersuari, José María; París, José Ignacio. «De excursión». A: Mussons, Anna M. (Supervisora). El mundo de las motos (en castellà). Granollers: Bimbo, 1975, p. 17 (Àlbum de cromos). D.L. B 48.000-1975.
* ↑ «Alpina F.X. Bultó, 350 cc. Year: 1974» (en anglès). bultaco.es, 2012. Arxivat de l'original el 2 de març 2014. [Consulta: 5 febrer 2014].
* 1 2 3 4 5 Montaña M, Jordi. «40º Aniversari». Creu Roja (9ª Brigada Cia.Alpina), 12-07-2009. [Consulta: 5 febrer 2014].
* 1 2 3 4 5 «Historia de la Bultaco Alpina» (en castellà). Diarios de una Bultaco, 07-12-2009. Arxivat de l'original el 28 de febrer 2014. [Consulta: 5 febrer 2014].
* ↑ Porcar, Joan «Unidad Moto Alpina. Doce años de actividad» (en castellà). SOLO MOTO. Solo Moto [Barcelona], núm. 265, 04-12-1980, p. 9.
* ↑ «Bultaco. Motos de Llegenda > Alpina - 250 cc - 1971» (PDF). museumoto.com. Museu de la Moto de Barcelona, 31-10-2014. [Consulta: 18 novembre 2014].
* ↑ Patrignani, Roberto; Perelli, Carlo. «Motoalpinismo». A: Motocross y Trial (en castellà). Traducció: Roser Berdagué (Revisió: Emili Lluch "Milillu"). Barcelona: Editorial Teide, Instituto Geográfico De Agostini, 1974, p. 57. ISBN 84-307-8306-7.
* 1 2 «Bultaco, més que un mite». Fricandó motarra, 16-03-2009. [Consulta: 5 febrer 2014].
* ↑ «Producció Bultaco des de 1959 fins a 1981» (PDF). bultaco.org. Arxivat de l'original el 14 de desembre 2014. [Consulta: 5 febrer 2014].
* ↑ «Bultaco Model Reference Guide» (en anglès). cemoto.tripod.com. [Consulta: 5 febrer 2014].
* ↑ «Bultaco Alpina Mod 85 - 99» (JPG. Catàleg original de 1971 escanejat) (en castellà i anglès). lamaneta.net. Arxivat de l'original el 2 de març 2014. [Consulta: 5 febrer 2014].
* ↑ «Alpina 250 (modelo 85)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Alpina 350 (modelo 99)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Bultaco Alpina 1971» (JPG. Catàleg original de 1971 escanejat) (en castellà i anglès). lamaneta.net. Arxivat de l'original el 2 de març 2014. [Consulta: 5 febrer 2014].
* ↑ «Bultaco Alpina Mod 115-116» (JPG. Catàleg original de 1974 escanejat) (en castellà i anglès). lamaneta.net. Arxivat de l'original el 2 de març 2014. [Consulta: 5 febrer 2014].
* ↑ «Alpina 250 (modelo 115)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Alpina 350 (modelo 116)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Bultaco Alpina Mod 137-138» (JPG. Catàleg original de 1975 escanejat) (en castellà i anglès). lamaneta.net. Arxivat de l'original el 2 de març 2014. [Consulta: 5 febrer 2014].
* ↑ «Alpina 250 (modelo 137)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Alpina 350 (modelo 138)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Bultaco Alpina 250/350» (JPG. Revista Motorrad Catalog de 1977 escanejada) (en alemany). lamaneta.org. Arxivat de l'original el 30 de desembre 2014. [Consulta: 5 febrer 2014].
* ↑ «Alpina 250 (modelo 165)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Alpina 350 (modelo 166)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ Molinari, Giorgio; Alajmo, Gustavo; Galli, Roberto; Pasquino, Michele. «Bultaco Alpina 250». A: Moto Catalogo 1977'78 (en italià). Milà: Edizione A.I.D. S.p.A., 1977, p. 165. A.T. Milano 112 14-4-75.
* ↑ «Bultaco Alpina mod187-188» (JPG. Catàleg original de 1976 escanejat) (en castellà i anglès). lamaneta.net. Arxivat de l'original el 2 de març 2014. [Consulta: 5 febrer 2014].
* ↑ «Alpina 250 (modelo 187)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Alpina 350 (modelo 188)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ Molinari, Giorgio; Illeso, Franco; Galli, Roberto. «Bultaco Alpina 250». A: Moto Catalogo 1978'79 (en italià). Milà: Edizione A.I.D. S.p.A., 1978, p. 168. A.T. Milano 112 14-4-75.
* ↑ Castelli, Alfredo. «Bultaco Alpina 250/350». A: Moto Catalogo 1981 (en italià). Milà: EPIERRE srl, abril 1981, p. 18. A.T. Milano 303 10-8-1978.
* ↑ Molinari, Giorgio; D'Andrea, Alex; Galli, Roberto. «Bultaco Alpina 250/350». A: Moto Catalogo 1979 (en italià). Milà: Edizione A.I.D. S.p.A., 1979, p. 170. A.T. Milano 112 14-4-75.
* ↑ «Bultaco Alpina mod212-213» (JPG. Catàleg original de 1977 escanejat) (en castellà i anglès). lamaneta.net. Arxivat de l'original el 2 de març 2014. [Consulta: 5 febrer 2014].
* ↑ «Alpina 250 (modelo 212)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].
* ↑ «Alpina 350 (modelo 213)» (en castellà). bultacosc.com. Arxivat de l'original el 23 de setembre 2015. [Consulta: 5 febrer 2014].

## Enllaços externs

* Pàgina amb totes les versions d'Alpina produïdes per Bultaco (castellà)
* Història de la Bultaco Alpina al blog Diarios de una Bultaco Arxivat 2014-02-28 a Wayback Machine. (castellà)
* Article sobre la Unitat Moto Alpina escanejat, al Blog "Creu Roja (9ª Brigada Cia.Alpina)" (castellà)
* Vídeo recopilatori de les diverses versions de Bulaco Alpina (castellà)